«Sharmandali, nafratlanaman». Savchenkodan navbatdagi keskin bayonot

Ukraina Oliy radasi deputati Nadejda Savchenkoning ma'lum qilishicha, mamlakat hukumatini sharmandali, deb hisoblaydi.
U bu haqda «Zobitlar korpusi» Asirlarni ozod etish markazi rahbari Vladimir Rubanning ishi bo‘yicha sud majlisi davomida aytib o‘tdi.
«Men bu hukumatni sharmandali, deb hisoblayman. Men ochiq aytmoqchimanki, bu hukumatdan nafratlanaman», - deya Savchenko so‘zlarini keltiradi Ukrainaning «Vesti» nashri.
Eslatib o‘tamiz, avvalroq Ukraina prezidenti Pyotr Poroshenkoning Oliy radadagi vakili Irina Lutsenko payshanba kungi yig‘ilishda xalq deputati Nadejda Savchenko ishtirokidagi «shokka tushiruvchi videoni» e'lon qilishga va'da bergandi.